b'\n_START_ARTICLE_\nL\xc3\xa4nnentie\n_START_PARAGRAPH_\nL\xc3\xa4nnentie on villiin l\xc3\xa4nteen sijoittuva osittain todenper\xc3\xa4isiin tapahtumiin sijoittuva sarjakuvalehti. Lehden tarinat ovat ilmestyneet alun perin italialaisessa Collana Rodeo -lehdess\xc3\xa4. Lehte\xc3\xa4 julkaistiin ensimm\xc3\xa4isen kerran 1967 ja viimeisen kerran vuonna 1980, yhteens\xc3\xa4 162 numeroa. Suomessa L\xc3\xa4nnentie alkoi ilmesty\xc3\xa4 vuonna 1975. Viimeinen tarina ilmestyi vuonna 1988._NEWLINE_Tarinat lehdiss\xc3\xa4 alkavat Brett McDonaldin saapuessa Yhdysvaltoihin 1804. My\xc3\xb6hemm\xc3\xa4t tarinat kertovat Brettin j\xc3\xa4lkel\xc3\xa4isten vaiheista: Pat ja Brenda sek\xc3\xa4 n\xc3\xa4iden lapset Bill Adams, Ben ja Brett vaikuttavat moniin Yhdysvaltain historian tapahtumiin ja tapaavat historiallisia henkil\xc3\xb6it\xc3\xa4: Cochise, Geronimo, Hurja Bill Hickok, Abraham Lincoln, Wes Hardin, Allan Pinkerton ja monet muut. Varsinaisen L\xc3\xa4nnentie-sarjan j\xc3\xa4lkeen (1/1975-8/1981) lehdess\xc3\xa4 ilmestyi viel\xc3\xa4 sekalaisia sarjoja.'